заплахи);
 б)
 идентифициране и описание на всички потребности, независимо дали те ще бъдат удовлетворявани посредством интервенции съгласно стратегическия план по ОСП. То трябва да включва:
 i)
 описание на потребността, включително видовете засегнати области или територии, когато е приложимо;
 ii)
 връзката на всяка потребност с една или повече от специфичните цели, посочени в член 6, параграфи 1 и 2 от Регламент (ЕС) 2021/2115;
 iii)
 по отношение на специфичната цел, посочена в член 6, параграф 1, буква а) от Регламент (ЕС) 2021/2115 — оценка на тези потребности във връзка с по-справедливото разпределение и по-ефективното и ефикасно насочване на директните плащания, като по целесъобразност се взема предвид структурата на земеделското стопанство, и оценка на потребностите във връзка с управлението на риска;
 iv)
 по отношение на потребностите, свързани със специфичните цели, посочени в член 6, параграф 1, букви г), д) и е) от Регламент (ЕС) 2021/2115 — начина, по който са взети предвид съответните целеви стойности и другите елементи на националните планове в областта на околната среда и климата, произтичащи от законодателните актове, посочени в приложение XIII към същия регламент. Чрез описанието трябва да се изясни връзката между потребностите и съответните целеви стойности или национални планове в областта на околната среда и климата.
 В този подраздел на равнище стратегически план по ОСП се определят:
 а)
 приоритизиране на потребностите, включително достоверна обосновка на направения избор и използваните метод и критерии;
 б)
 когато е целесъобразно — обяснение на причините, поради които за някои установени потребности не са набелязани частични или цялостни решения в стратегическия план по ОСП;
 в)
 когато е целесъобразно — оценка на потребностите на специфични географски райони (например най-отдалечените райони, планинските и островните райони).
 2.2. Интервенционна стратегия
 За всяка специфична цел, посочена в член 6, параграфи 1 и 2 от Регламент (ЕС) 2021/2115, този подраздел съдържа:
 а)
 описание на интервенционната стратегия, в което се обяснява как комбинирането на интервенции и други основни елементи от стратегическия план по ОСП би отговорило на потребностите, включително във връзка с териториални аспекти, как интервенциите допринасят по пряк и съществен начин за специфичната цел и как те се комбинират с други подходящи инструменти извън стратегическия план по ОСП;
 б)
 избор — въз основа на списъка в приложение I към Регламент (ЕС) 2021/2115 — на показател (или показатели) за резултатите въз основа на оценката на потребностите, включително обосновка на целевите стойности и свързаните междинни цели, които са от значение за целия стратегически план по ОСП. Връзките между показателите за резултатите и целите трябва да бъдат съвместими както с оценката на потребностите, така и с интервенционната логика, и трябва да отчитат връзките между интервенциите и показателите за резултатите.
 Държавите членки определят една целева стойност за всеки показател за резултатите за целия срок на стратегическия план по ОСП.
 Когато целевата стойност представлява съотношение, числителят и знаменателят се предоставят от държавите членки. Целевите стойности и годишните междинни цели трябва да са съгласувани и съвместими с потребностите, както и със стойностите на планираните резултати от интервенциите, свързани със съответните показатели за резултатите, и да включват, когато е приложимо, допълнителното национално финансиране, посочено в член